  Туспуктэм: Алексей Арзамасцев Майя Бывальцева 2023-тӥ арын южтолэзе Удмуртиын Приволжск федерал округысь каткылдытӥсьёслэн ассосциацизылэн пумиськонэз ортчоз. Отын вылӥ технологиосын ужась удысъёслы, со пӧлын обороно-промышленной огъетлы, ужасьёсты дасян, соослы юрттэт висъян ужпумъёсты эскерозы. Со сярысь элькунысь Кун Кенешлэн тӧроез Владимир Невоструев 27-тӥ толсуре журналитсъёсын пумиськон дыръя вераз. Заводъёсы шор ёзӧ но вылӥ дышетсконниос бере лыктӥсьёслы юрттыны кулэ, пусйиз улосвыл парламентлэн тӧроез. Адӟем карыны луоз, кылсярысь, гурт возёсъя министерствоен ӵош дасям программалэсь, кудӥзъя егит ӧнерчиослы гурт возёсын нырысетӥ ужан аръёсазы ватсаса коньдон висъяло, озьы ик улон интыя югдурзэс умоятыны луонлыкъёс вань. « Егит специалистъёс лыкто гуртэ и басьто поддержка элькун бюджетысь. Сыӵе ик программа ужа егит дышетӥсьёслы, врачьёслы, фельдшеръёслы. Али кулэ, дыр, кыӵе ке но уж лэсьтыны ужасьёсын оборнно-промышленной комплексын. Отын но кулэ кыӵе ке поддержка: или квартира басьтыны соослы кыӵе ке юрттэт кулэ сётыны, или кыӵе ке подъёмной соослэн мед луоз, ку соос кутскизы ужаны именно предприятиын » Владимир Невоструев, Удмуртиысь Кун Кенешлэн тӧроез Покчи ужбергатон – со туж умой, но ӵапак бадӟым предприятиос кунмы понна ужало, пусйиз Владимир Невоструев. Озьы ик солэн верамезъя, туж визьмо егитъёслы юрттонъя катӵектос дасямын ни, сое туспалэ кутыны чаклало. Туннэ Удмуртиын школаослэн но предприятиослэн огкылысь ужанъя пайдалыко программаосы быдэсъясько ни. Школаосын профильной классъёс кылдытӥсько, отын дышетскисьёс заводъёсы практикае ветло. Сыӵе ужан амалэз паськытатон понна федерал катрадлыке ватсанъёс пыртыны кулэ, пусйиз улосвыл парламентлэн тӧроез. Тодэ вайытом, 2023-тӥ арез Удмуртиын Егитъёслэн аренызы ялӥзы. Улосвыллэн тӧроез вуоно арын егитъёсын ужанъя политика ласянь чакланъёсты пусйиз. Тегъёс: егитъёс Егитъёслэнарзы Удмуртия КунКенеш ВладимирНевоструев  